paragraph_text: Ligue 2, nekad poznata kao Divizija 2, francuska je druga profesionalna nogometna liga, tj. jedan je od dva odjela koji čine Ligue de Football Professionnel (LFP), a drugi se zove Ligue 1, najbolja liga u Francuskoj. Broji 20 klubova, funkcionira sustavom plasiranja u višu razinu i ispadanja u nižu razinu. Sezona traje od kolovoza do svibnja, s momčadima koje igraju 38 utakmica svaka, sveukupno 380 utakmica u jednoj sezoni. Većina utakmica se igra petkom i ponedjeljkom, s nekoliko utakmica radnim danima i vikendima. Igra se redovito obustavlja posljednji vikend prije Božića za dva tjedna te počinje početkom siječnja.